text: Horsens spiller sig i klubbens 11. pokalfinale
  12 december 2016 kl. 07.31
  Horsens IC slog Bakken Bears med 90-89 i pokalsemifinalen søndag i Forum Horsens. 
  De kan godt begynde at glæde sig i Horsens. Den 28. januar i det nye år spiller klubbens gulklædte basketballherrer pokalfinale i Forum Horsens. Det er resultatet, efter Horsens IC søndag slog Bakken Bears med 90-89 i pokalsemifinalen.
  Klubben spillede sig dermed i den 11. pokalfinale. Det gjorde de efter en tæt kamp mod rivalerne fra Aarhus. HIC var gode før pausen, hvor de førte med 55-36. Bakken Bears nåede dog op – og førte 89-87 med mindre end et minut igen.
  Horsens udlignede, og af to omgange erobrede de bolden. Med ni sekunder igen fremtvang Horsens’ Lawrence Alexander to straffekast. Han sendte den ene af dem i kurven til 90-89, og Bakken Bears' sidste desperate forsøg var langt fra kurven.
  Horsens IC skal møde vinderen af kampen mellem Team Fog Næstved og Hørsholm. Uanset må Horsens IC dog anses som favorit i turneringen, som klubben har vundet tre gange – senest i 2014.
  